Bergs Jehūda

Kā atrast ceļu tumsā. Sapņu grāmata

Jehūda Bergs

' Kā atrast ceļu tumsā

Sapņu grāmata

VELTĪJUMS

Šo grāmatu es veltu visiem dažādos gadsimtos dzīvojušajiem kabalistiem, kuri, tāpat kā mans tēvs un viņa skolotājs pirms viņa, ir piedzīvojuši ciešanas, lai visi uz mūsu planētas dzīvojošie cilvēki ar šīs metodes palīdzību atbrīvotos no haosa dzīvē.

Lai mums pietiktu apņēmības lieliem sapņiem un mēs drīz kļūtu īsti vīrieši un sievietes, par kādiem esam radīti būt.

Ar mīlestību Aleksam, Ritai, Ketijai, Pollijai un Rikām.

Alekss Nimiks

SATURA RĀDĪTĀJS

Pateicības Man ir sapnis

Priekšvārds: uzdrīkstieties sapņot Ievads

DVĒSELES TEHNOLOĢIJA JEB TEORIJA PAR VISU

Teorija par visu Mazliet no vēstures

PASLĒPES AR NEREDZAMO

Ēnu pasaule Gaismas pasaule Vecais labais paņēmiens Pieeja slēptajai pasaulei

DVĒSELES BARĪBA

Kā atrast ceļu

"Jums pienākusi ziņa"

"1 procenta" jeb "Parastie" sapņi

"99 procentu" jeb "Vēstījuma" sapņi

"Pravietiskie" sapņi

Murgi

Dvēseles kanāls

SAPŅU MENEDŽMENTS

Pirms miega Miega laikā Pēc pamošanās Nekas nav neizbēgams

SAPŅU TULKOŠANA

Iespēju saskatīšana Piesardzība Sapņu tulka izvēle

SAPŅU SIMBOLI UN TO TULKOJUMS

Augi

Dzīvnieki

Elementi

Sapņa piemērs un tā tulkojums Mans sapnis

Daži sapņu simboli un to nozīme

PATEICĪBAS

Es vēlos pateikties tiem daudzajiem cilvēkiem, kuri palīdzēja tapt šai grāmatai.

Vispirms un visvairāk rabīnam Bergam un Karenai Bergai, maniem vecākiem un skolotājiem. Es mūžam būšu Jums pateicīgs par vērtīgajiem padomiem, gudrību un neierobežoto atbalstu. Esmu tikai viens no daudziem, kuri ir saņēmuši Jūsu mīlestību un gudrību.

Manam brālim Maiklam Bergam par nemitīgo atbalstu, draudzību, redzējuma skaidrību un spēku. Tava klātbūtne mani iedvesmo censties kļūt pēc iespējas labākam.

Manai sievai Mihalai. Paldies par Tavu mīlestību un uzticību, par Tavu kluso spēku, par Tavu skaistumu, skaidrību un vienkāršību. Tu esi mans stiprais balsts, kas sniedz man drosmi pacelties spārnos.

Deividam, Mošem, Hannai un Jakovam cilvēkiem, ar kuriem ir laime būt kopā. Jūs man allaž atgādināt, cik daudz vēl jāpaveic, lai rītdiena būtu labāka par šodienu.

Bilijam Filipsam, vienam no maniem tuvākajiem draugiem, par palīdzību šīs grāmatas tapšanā. Tavs ieguldījums Kabalas centra darbībā tiek vērtēts daudz augstāk, nekā Tu spēj iedomāties.

Endijam Bermanam paldies Tev par aizrautīgo vēlmi uzzināt patiesību, kā arī par Tavu talantu, kurš palīdz mūsu komandai izmainīt šo pasauli.

Paldies Donam Operām, Hjunam Lī, Kristiānām Vitkinam un Esterei Sibiljai, kuri rūpējās par grāmatas fiziskās kvalitātes, integritātes un pieejamības atbilstību tās apbrīnojamajai gudrībai un vērtībai. Jūs palīdzējāt man apkopot grāmatā Kabalas zināšanas, kuras esmu ieguvis no sava tēva rabīna Berga.

Lizai Mirčinai, Kortnijai Teilorei, Šāronai Oberfeldai un Igoram Izkijevam paldies par savu spēju atklāšanu, tas ļaus cilvēkiem vēl vairāk izmantot šos līdzekļus sava likteņa atklāsmē.

Vēlos pateikties Ričam Frīzam, Ērikam Ketunenam un visai PGW komandai par viņu redzējumu un atbalstu. Jūsu iniciatīva sniedz mums pārliecību veidot arvien jaunas grāmatas par Kabalu, lai pasaule gūtu labumu no šīs apbrīnojamās gudrības.

Visiem skolotājiem Kabalas centros visā pasaulē vakari, ko mēs pavadām kopā mācībās, vēl jo vairāk iedvesmo manu vēlmi nest Kabalas spēku pasaulē. Jūs esat daļa no manis un manas ģimenes, lai kur atrastos.

Paldies Kabalas centra studentiem Jūsu vēlme mācīties, uzlabot savu dzīvi un dalīties zināšanās ar pasauli ir ļoti iedvesmojoša. Brīnumainās lietas, par kurām dzirdu no Jums katru dienu, piešķir jēgu manam darbam.

…Mani draugi, šodien es jums saku, ka, par spīti šā brīža grūtībām un neapmierinātībai, man joprojām ir sapnis. Šis sapnis dziļi sakņojas amerikāņu sapnī.

Man ir sapnis, ka šī nācija kādu dienu celsies un iemiesos dzīvē savas ticības patieso jēgu ticības, ka visi cilvēki ir radīti vienlīdzīgi. Es sapņoju par to dienu, kad Džordžijas skaistajos pakalnos varēs sapulcēties pie kopēja brālības galda gan bijušo vergu dēli, gan bijušo vergturu dēli. Man ir sapnis, ka reiz pat Misisipi štats, verdzinātais štats, kuru pārņēmusi netaisnības un apspiešanas svelme, pārtaps par brīvības un taisnīguma oāzi. Es sapņoju par to dienu, kad mani četri bērni reiz dzīvos valstī, kurā par viņiem spriedīs nevis pēc viņu ādas krāsas, bet pēc viņu rakstura. Man šodien ir sapnis.

Man ir sapnis, ka reiz Alabamas štatā, no kura gubernatora lūpām šobrīd skan nolieguma un noniecinājuma vārdi, situācija mainīsies. Mazi melni zēni un mazas melnas meitenes varēs sadoties rokās ar maziem baltiem zēniem un mazām baltām meitenēm un varēs iet līdzās kā māsas un brāļi. Man šodien ir sapnis. Es sapņoju par dienu, kad katra ieleja tiks paaugstināta, bet katrs pakalns un kalns pazemināts, nelīdzenās vietas būs nolīdzinātas, bet līkumainās iztaisnotas, un atklāsies Tā Kunga godība, un visa cilvēce to saskatīs. Tā ir mūsu cerība. Ar šādu ticību es atgriezīšos dienvidos. Ar cerību, ka no izmisuma kalna mēs spēsim izcirst ticības akmeni. Ar šo ticību mēs varēsim pārvērst mūsu valsts griezīgo pretišķību kakafoniju nesaskaņas saskaņā. Ar ticību, ka mēs spēsim strādāt kopā, lūgt kopā Dievu, cīnīties kopā, iet cietumā kopā, cīnīties par brīvību kopā, zinot, ka reiz mēs būsim brīvi…

"Man ir sapnis…"

Mārtiņš Luters Kings

No M. L. Kinga runas "Man ir sapnis…" 1963. gada 28. augustā uz Linkolna memoriāla kāpnēm Vašingtonā.

Avots: Martin Luther King, Jr: The Peaceful Warrior, Pocket Books, NY1968.

UZDRĪKSTIETIES SAPŅOT

Manam tēvam rabīnam Bergam bija ļoti vienkārša vīzija viņš vēlējās ar Kabalas mācību iepazīstināt cilvēkus visā pasaulē neatkarīgi no to vecuma, dzimuma vai reliģijas. Reliģiskās institūcijas turpretim šo vienkāršo sapni uzskatīja par kaut ko absolūti nepieņemamu. Divdesmit gadsimtu garumā šo institūciju pārstāvji ir nenovīdīgi sargājuši Kabalas mācību un izmantojuši visus savā rīcībā esošos līdzekļus, to skaitā vardarbību, lai nepieļautu, ka ar to iepazīstamies mēs visi vienkāršie cilvēki.

Tomēr kā gan manam tēvam izdevās realizēt savu vīziju un tikt pāri 2000 gadus vecai labi nostiprinātai aizsardzībai, kura stājās viņa ceļā?

Tas bija iespējams tādēļ, ka Liktenis ir spēcīgāks par Bailēm!

Pirms trīsdesmit gadiem mans tēvs pirmo reizi nolēma paziņot par savu sapni. Toreiz Kabalas mācība faktiski nevienam, izņemot šauru

ortodoksālo zinātnieku loku, nebija zināma. Pat pirms 15 gadiem, par spīti mana tēva pūlēm, šī mācība palika paslēpta aiz bieza slepenības, noslēpumainības un mistikas plīvura.

Bet tad viss sāka mainīties. Vienkāršie cilvēki sāka "smelt" no šīs neizsīkstošās gudrību akas, un mana tēva sapnis ienāca to sirdīs. Arī viņi vēlējās dalīties Kabalas gudrībā ar visu pasauli. Studenti kļuva par skolotājiem. Skolotāji apprecējās, un izveidojās ģimenes. Visā pasaulē radās jauni Kabalas mācību centri, kuros zināšanas ieguva gan pieaugušie, gan bērni. Dzīvē ienāca pārmaiņas.

Bet tam bija sava cena. Reliģiski fanātiķi uzbruka manai mātei, un viņa nonāca slimnīcā ar smadzeņu satricinājumu. Manam brālim un man aizliedza apmeklēt skolu. Mans tēvs trīsdesmit gadus bija fiziskas vardarbības draudu mērķis. Un tas viss tikai tādēļ, ka viņš Kabalas mācību vēlējās padarīt pieejamu ikvienam visā pasaulē.

Šodien Kabala ir ienākusi vidusmēra pasaules kopīgajā apziņā. Kabalas mācību praktiski pielieto dažādu slāņu un profesiju cilvēki. Zinātnieki un ārsti no visas pasaules izmanto šo mācību, lai mainītu uzskatus par Visumu un cilvēka ķermeni. Brīnumi kļūst iespējami.

Es par to visu rakstu viena iemesla dēļ lai parādītu viena konkrēta sapņa spēku. Neatlaidība un nebeidzama ticība sapnim ir atslēgas uz tā iemiesošanos reālajā pasaulē. Un, pavisam atklāti runājot, mans tēvs nebija pirmais, kurš vēlējās iepazīstināt pasauli ar Kabalu. Tas nebija arī viņa skolotājs rabīns Jehūda Brandveins. Ne arī rabīna Brandveina skolotājs rabīns Jehūda Ašlags. Šo gudrību cits citam nodeva izcili kabalisti 2000 gadu garumā. Šīs zināšanas sniedzas tālu atpakaļ līdz pat visizcilākajam kabalistam no visiem rabīnam Šimonam, Johaja dēlam. Rabīns Šimons bar Johajs pasaulei deva visautentiskāko Svēto Grālu "Zohar" ("Gaismas grāmatu"), vissvarīgāko Kabalas sacerējumu. Šī grāmata glabā Radīšanas noslēpumu, ziņas par Visuma izcelšanos Lielā Sprādziena rezultātā, zināšanas par medicīnu un dziedniecību, mūsu sapņu un dvēseles noslēpumus, kā arī metodes mūžīgās laimes un piepildījuma sasniegšanai miera un labklājības pilnā pasaulē.

Tagad šo sapni es nododu jums. Es to sniedzu ar cerību, ka dievišķajos nakts vēstījumos, kurus mēs saucam par Sapņiem, jūs atklāsiet savu likteni.

Jehūda Bergs

IEVADS

Vienā no mūsu Kabalas centriem Losandželosā kāds students reiz izstāstīja šādu stāstu:

"Pirms vairākiem gadiem es regulāri redzēju vienu un to pašu sapni. Tas vienmēr sākās ar lielu blīkšķi, tādu kā skaļu pistoles šāvienu. Pēc tam balss man teica: "Tu neesi miris. Mosties. Tev ir jāsēžas pie stūres." Kādas stūres? Sapnī nekādu mašīnu es neredzēju! Tomēr, tā kā balss izklausījās tik neatlaidīga un teiktais neatliekams, es mēģināju pamosties. Bet, lai vai cik ļoti es censtos to izdarīt, man tas neizdevās. Saprotiet, es atmodos no sapņa, nevis sapnī. Divu nedēļu laikā es vairākas reizes redzēju šo sapni, bet nekad sapnī nespēju pamosties. Taču tad beidzot man tas izdevās es sevi pamodināju sapnī. Bet pēc tam šis sapnis vairs neatkārtojās.

Es par to jau biju aizmirsis, taču tad, pēc dažām nedēļām, kādu vakaru es sēdēju drauga mašīnā blakus viņam pasažiera

sēdeklī, kad pēkšņi izdzirdu skaļo, pistoles šāvienam līdzīgo blīkšķi. Tajā mirklī nezin kāpēc atrados bezsamaņā. Tas pavisam noteikti bija bezsamaņas stāvoklis, un vienīgais, ko vēlējos, bija gulēt. Tad es atcerējos balsi no sapņa, kura teica: "Tu neesi miris. Mosties. Tev ir jāsēžas pie stūres. "Un to es arī izdarīju es sevi uzmodināju. Es pamodos un sapratu, ka mašīna, kurā mēs abi bijām braukuši, ir aizdegusies; tā visa bija liesmās, bet mēs joprojām turpinājām braukt uz priekšu. Vēlāk es uzzināju, ka blakus joslā braucošajai smagajai mašīnai bija atskrūvējies ritenis un ietriecies mūsu mašīnā. Gan mans draugs, kurš sēdēja pie stūres, gan es abi bijām momentā zaudējuši samaņu, bet drauga kāja joprojām atradās uz gāzes pedāļa. Mūs nenovēršami gaidīja sadursme ar pretējā joslā braucošu mašīnu. Taču tagad es biju atguvis samaņu. Un, kā jau balss bija man teikusi, man vajadzēja "sēsties pie stūres". Es to arī izdarīju. Mierīgi, tā, it kā es joprojām sapņotu, es satvēru stūri un vadīju mašīnu,

līdz man izdevās to nostūrēt ceļa malā un apstādināt.

Ja man nebūtu bijis šī sapņa, esmu pilnīgi pārliecināts, ka gan es, gan mans draugs būtu gājuši bojā…"

Šāda veida stāsti mūs fascinē un aizrauj. Mēs visi sapņojam. Un, lai gan ne visiem mums paveicas skatīt tik pravietiskas vīzijas, ikviens savu reizi ir pamodies nakts vidū, būdams citā telpā un laikā mītošu tēlu varā. Mēs visi kādreiz esam modušies murga izbiedēti vai mieru un labestību vēstošu tēlu mudināti. Savos sapņos mēs esam liecinieki dīvainiem notikumiem neparastās vietās: dažiem it kā pazīstamiem, citiem tik neticamiem kā no zinātniskās fantastikas jomas.

Jau kopš senatnes sapņi ir bijis avots neskaitāmām teorijām, pieņēmumiem, ticībām un bailēm gan iedomātām, gan zinātniski pamatotām. Tos uzskatīja par dziedniecisku spēku, nomoda stāvokļa turpinājumu, kā arī izmantoja zīlējot.

Kas tad patiesībā ir sapņi? No kurienes tie rodas? Vai sapņus var reducēt līdz mūsu personisko cerību un baiļu neapzinātām izpausmēm? Varbūt tie nav nekas vairāk par ietekmi, kādu uz mūsu vielmaiņu atstāj pārāk daudz vēlu naktī notiesāti burgeri? Vai tie ir tikai nejaušu tēlu un trokšņu atkārtojums?

Vai var būt, ka sapņi pie mums atnāk no kāda augstākas pasaules līmeņa? Citiem vārdiem sakot…

…vai mūsu sapņi mēģina mums kaut ko pateikt?

Atbildes uz šiem jautājumiem un daudziem citiem var atrast senajā gudrībā, kas sniedzas tālu pagātnē līdz pašam pirmsākumam.

Šo seno gudrību sauc par Kabalu.

DVĒSELES TEHNOLOĢIJA JEB TEORIJA PAR VISU

Kabata ir visvecākās un visietekmīgākās zināšanas pasaulē. Tā ir gudrība, kas atklāj dzīves garīgos un fiziskos likumus, kuri valda pasaulē un cilvēka dvēselē. Un, kas vēl svarīgāk, Kabala ir praktiski pielietojamas zināšanas. Tā sniedz atbildes uz visiem pamatjautājumiem, kas ir nodarbinājuši cilvēku prātus jau kopš senseniem laikiem: kāpēc mēs dzīvojam šajā pasaulē, no kurienes esam radušies, kā mums vajadzētu uzvesties, kāda ir mūsu dzīves jēga?

Teorija par visu

Alberts Einšteins pēc savas relativitātes teorijas izveides radīja terminu vienotā lauka teorija. īsumā sakot, vienotā lauka teorija ir ilgi meklētā metode, ar kuras palīdzību iespējams sasaistīt visas cilvēcei zināmās parādības un izskaidrot pastāvošās vielas un enerģijas dabu un uzvedību. Tāpēc to bieži sauc par teoriju par visu (Theory of Everything). Fiziķi uzskata: ja šāda teorija tiks pierādīta, tā atklās visus dabas noslēpumus un ļaus notikt neskaitāmiem brīnumiem, ieskaitot tādus praktiskus labumus kā ceļojumi laikā un neizsmeļamu tīras enerģijas avotu ieguve. Kā apgalvo Ņujorkas Universitātes fiziķis starptautiski atzīta autoritāte teorētiskajā fizikā Dr. Mičio Kaku, cilvēki, kuri grib iegūt informāciju par teoriju par visu, meklē "vienu collu garu formulu, kas ļaus izlasīt Dieva prātu".

Kabala ir teorija par visu. Tās apgūšana sniedz risinājumus grūtiem jautājumiem, uz kuriem atbildes nesniedz citas, šaurākas disciplīnas. Tā atrisina dzīves mīklas un atšifrē kodus. Un, līdzīgi citām zinātnēm, Kabala atklāj brīnumaino kārtību un harmoniju mūsu šķietami haotiskajā dzīvē. Tā sniedz praktiskus instrumentus, ar kuru palīdzību noteikti varam izmainīt savu dzīvi un pasauli. Tā māca mums, ka visam notiekošajam ir sava jēga.

Mazliet no vēstures

Kabala ir ļoti sena mācība. Patriarhs Ābrahāms uzrakstīja pirmo darbu par Kabalu ar nosaukumu "Radīšanas grāmata" aptuveni pirms 4000 gadiem. Šī grāmata tad arī ir tā "vienu collu garā" formula, par kuru runāja Mičio Kaku. Lai gan tikai dažas lappuses gara, "Radīšanas grāmata" sniedz atbildes uz visiem Visuma noslēpumiem. Tāpat kā Einšteina slavenā formula E = mc2 , šis senais teksts satur milzīgu informācijas apjomu ļoti koncentrētā formā. Un, tāpat kā Einšteina formula daudziem nav saprotama, tā arī ļoti maz ir cilvēku, kuri pilnībā izprot šo svēto grāmatu.

Līdzīgi dzīvībai vitāli nepieciešamajam ūdenim, kurš ledājos atrodas augsta kalna virsotnē, "Radīšanas grāmatā" ietvertā gudrība palika nesasniedzama gandrīz 2000 gadus. Tad 2. gadsimtā Izraēlā rabīns Šimons Johaja dēls nolēma atšifrēt šīs zināšanas. Rezultātā radās vairāku sējumu manuskripts dzejā "Gaismas grāmata" jeb "Zohar".

Kabalas galvenais teksts "Zohar" ir izcilas gudrības un garīguma darbs. Tas atklāj "Radīšanas grāmatā" paslēptās zināšanas, kas apsteidz laiku par daudziem gadsimtiem. Laikmetā, kad visi ticēja, ka pasaule ir plakana, "Zohar" jau attēloja mūsu planētu kā lodveida ķermeni. Grāmatā rakstīts, ka Visums radies Lielā Sprādziena izraisītās eksplozijas rezultātā, ka pastāv arī paralēlas pasaules. Jau šajā grāmatā pausta doma (salīdzinoši nesens atklājums!) par Visuma desmit dimensiju eksistenci. Bet, kā teicis pazīstamais rakstnieks zinātniskās fantastikas autors Artūrs K. Klārks: "Jebkura pietiekami augsti attīstīta tehnoloģija nav atšķirama no maģijas." 2. gadsimtā "Zohar" uzskatīja par ķecerību un tās idejas par biedinošām. Cilvēce acīmredzami nebija tai gatava atkusnis vēl nebija pienācis. "Zohar" zināšanas un gudrība joprojām bija kā ledus nepieejama kalna virsotnē.

13. gadsimtā izcilais rabīns Mozus de Leons no Toledo Spānijā atrada "Zohar" manuskriptus. Tomēr plašākai publikai šis fakts palika nezināms, arī šī laikmeta gudrāko prātu īpašniekiem. Rabīna atklājums tomēr iezīmēja vēsturiski svarīgu pagrieziena punktu.

16. gadsimtā rabīns Izaks Luria uzrakstīja vēsturisku komentāru par "Zohar" tekstiem un izglāba šo unikālo mācību no aizmirstības. Lurias komentāri un mācība kļuva par kabalistiskās uzskatu sistēmas vadošo skolu. Zinātnieki drīz vien pārtulkoja Lurias sacerējumus latīņu valodā; tā kabalistisko gudrību "Zohar" iepazina daži no renesanses izcilākajiem domātājiem. Lielu ietekmi tā atstāja uz Izaku Ņūtonu un Gotfrīdu Leibnicu. "Zohar" gudrība, kas tik daudzus gadsimtus bija nezināma, sāka kļūt pieejama visai pasaulei.

Visas šajā grāmatā paustās domas ir kabalista Lurias atziņu iedvesmotas.

PASLĒPES AR NEREDZAMO

"Ir diezgan mulsinoši atzīt, ka nespējam atrast

99 procentus Visuma."

Dr. Brūss Margons, Kosmisko teleskopu zinātnes institūta zinātniskais direktors.

Baitimora IMērilenda, ASV)

Viena no būtiskākajām un modernākajām idejām, kuras piedāvā "Zohar", ir uzskats, ka "realitāte", kuru mēs varam redzēt, sagaršot, saost, sajust un kurai varam pieskarties, ir tikai 1 procents no Visuma. Šajā jautājumā "Zohar" ir vienisprātis ar mūsdienu astronomiem, piemēram, Dr. Brūšu Margonu, pēc kura aprēķiniem gandrīz 99 procenti fiziskās pasaules ir slēpti mūsu acīm. "Māte Daba par mums smejas divkārt," apgalvo Dr. Margons. "Tā ir paslēpusi lielāko Visuma daļu, turklāt paslēpusi tā, ka to nav iespējams saskatīt." Un šī paslēptā daļa ir daudz svarīgāka par mums sen zināmo realitāti.

Kabalista pasaules redzējumam šis mazais joks ir fundamentāls. Tas ir pamatprincips, kad domājam par mūsu darbu un galveno savas dzīves uzdevumu.

Ēnu pasaule Gaismas pasaule 1 procents/99 procenti

Tātad kas ir šī 1 procenta pasaule, kuru mēs dēvējam par "realitāti"?

Vienkārši izsakoties, tā ir pasaule, kuru katru dienu redzam sev apkārt. Tas ir tas, ko uztveram ar savām piecām maņām. Tā ir realitātes fiziskā sfēra. Tā ir labi pazīstamā metro, darba pārrunu un romantikas pasaule. Tā ir brīnumu un notikumu pasaule, pilna ar ilgām un neredzamām kaislībām. Tā ir dzejnieku tik daudz apcerētā "bēdu ieleja". Tā ir, Šekspīra vārdiem izsakoties, "īsa svece", kuras vienā galā atrodas mūsu piedzimšana, bet otrā nāve.

Bet tieši tāpat kā mūsdienu zinātne apgalvo, ka Visumā ir daudz vairāk matērijas un enerģijas, nekā mēs spējam saskatīt, tāpat "Zohar" mums stāsta, ka dzīvē ir kas vairāk par 1 procenta pasauli, kurā mēs tik pamatīgi esam sapinušies. Patiesībā šis 1 procents realitātes ir tikai ēna triju dimensiju ēna tai 10 dimensiju realitātei, kura ir paslēpta mūsu tiešajām maņām!

Atkārtosim to vēlreiz:

1 procenta pasaule ir tikai augstākas realitātes ēna.

Līdzīgi visām ēnām, 1 procenta pasaule pat neeksistē bez pārējiem 99 procentiem. Mūsu 1 procenta pasaulē nekas nespēj notikt, ja tas nesākas realitātes lielākajā daļā 99 procentu pasaulē. 99 procentu pasaule ir nebeidzama piepildījuma avots, tā ir sākotnējais cēlonis visam notiekošajam. Šajā valstībā mājo visas zināšanas, gudrība un prieks. Šeit atrodas patiess piepildījums, miers un nerimstošs gandarījums. Tā ir Gaismas valstība.

Tomēr mums, tāpat kā astronomiem, kuri meklē milzīgo cilvēka acij neredzamo matēriju, nākas atzīt, ka lielākajai daļai neizdodas atrast neizsīkstošā miera, piepildījuma un gandarījuma aku. Ak jā, laiku pa laikam mēs gūstam nelielu daļiņu no tā. Mēs iepazīstam mīlestību, finansiālus panākumus vai dabūjam jaunu darbu un uz īsu brīdi jūtamies apmierināti. Bet tad vienā mirklī tas viss atkal izgaist. Tas ir tāpēc, ka 1 procenta pasaulē mēs saņemam tikai mirkļa gandarījumu, gaistošu laimi un īslaicīgu apmierinājuma izjūtu. Un mēs turpinām pūlēties un cīnīties, lai atgūtu šo izjūtu. Tomēr šķiet, ka mums nekad neizdodas to paturēt ilgu laiku. Un tas ir tāpēc, ka…

…mēs mēģinām manipulēt ar ēnu. Mēs vārda tiešā nozīmē koncentrējam savu uzmanību uz nepareizo vietu. Nezūdošu mieru, nezūdošu piepildījumu un nezūdošu apmierinātību nevar rast ēnu valstībā, kas atrodas materiālajā 1 procenta pasaulē. Patiesībā prieks un gandarījums, kuru rodam 1 procenta pasaulē, ir tikai mājiens vienkārši nojausma par daudz pamatīgāku laimi un piepildījumu, ko iespējams iegūt Gaismā, kura atrodas 99 procentu pasaulē.

Bet te vēl viens paradokss.

99 procentu pasaule ir paslēpta. Tā atrodas ārpus cilvēku uztveres.

Un tā ir paslēpta ar nodomu.

Ar nodomu? Jā. Tīšām? Jā.

99 procentu pasaule ir paslēpta noteikta nolūka dēļ.

Tā ir paslēpta tāpēc, lai mēs ar savu izvēli un paši saviem spēkiem to sev atklātu.

Vecais labais paņēmiens

Pirms vairākiem gadiem kādai investīciju bankai bija izveidota populāra televīzijas reklāma, kura apgalvoja: "Mēs taisām naudu ar ļoti senas metodes palīdzību mēs to nopelnām." Kabala māca, ka arī garīgās bagātības ir jānopelna. Visuma uzbūve nosaka un pieprasa, lai mēs katru dienu cīnītos pretī mūsu dabiskajai egoistiskajai vēlmei dzīties tikai pēc tām lietām, kas mūs padara materiāli bagātus. Izdarot izvēli un pieliekot savas pūles, mums ir jāpārvar savas dabiskās tieksmes. Protams, to nav viegli izdarīt, bet tieši šajā faktā arī slēpjas visa jēga. Kabala māca, ka tam, kas ir viegli iegūstams, nav lielas vērtības. Pastāv lielāka varbūtība, ka nenopelnīta bagātība gan garīga, gan materiāla sniegs nožēlu vai raizes, nevis nezūdošu prieku un piepildījuma izjūtu.

Vienkāršiem vārdiem sakot, tikai mēs paši sev aizšķērsojam ceļu uz 99 procentu pasauli. Turpretī, cīnoties pretī savai 1 procenta dabai, mēs sākam iespiesties 99 procentu pasaules Gaismā.

Tur arī slēpjas visa jēga. Un nepūlieties sūdzēties par ideju nopelnīt, pirms ievācat jums nolemtos labumus. Kā apgalvo Kabalas mācība, tie bijām mēs, kuri vaicāja pēc iespējas patiesi nopelnīt visu prieku un laimi, kas ir mūsu galamērķis. Cilvēku dvēseles vēlējās kārtību, kurā vispirms ir jāiegulda pūles un cenšanās un tikai tad ir iespējams iegūt čempiona trofeju. Ja apstājamies un padomājam, tad sapratīsim, ka tas ir loģiski. Galu galā vai kāds no mums patiešām vēlētos saņemt čempiona kausu, neizspēlējis nevienu pašu spēli? "Spēlēt spēli" censties uzvarēt garas un nogurdinošas sezonas garumā un pārvarēt reālus šķēršļus tieši tas piešķir jēgu un mērķi uzvarēšanas un uzvaras jēdzieniem. Tādējādi mūsu 1 procenta daba ir mūsu faktiskais pretinieks, savukārt piekļuve 99 procentiem ar gribasspēka palīdzību ir spēles galamērķis. Par laimi, mūsu rīcībā ir pāris līdzekļu, kas var mums palīdzēt sasniegt šo mērķi.

Pieeja slēptajai pasaulei

"Zohar" ir rokasgrāmata, instrukciju brošūra, kura nodrošina pieeju slēptajai pasaulei.

Tā sniedz metodi, ar kuras palīdzību ieskatīties aiz 1 procenta tumsas pasaules un atklāt 99 procentu Gaismas pasauli. Tā mums atklāj, kā atrast paslēpto laimes avotu. Tā paskaidro, kā mēs varam "piekļūt" 99 procentu pasaulei un, kas vēl būtiskāk, kā mēs varam saglabāt sasaisti ar šo pasauli, lai dzīvotu pilnvērtīgu un jēgpilnu dzīvi.

"Zohar" sniedz mums simtiem veidu, kā piekļūt šai slēptajai pasaulei.

Un viens no iedarbīgākajiem veidiem realizējas miega laikā.

DVĒSELES BARĪBA

Kamēr cilvēks guļ savā gultā, viņa dvēsele atstāj miesu un paceļas virs tās; katra dvēsele to dara sev raksturīgā veidā…

"Zohar"

Pasaulē cilvēki kļūst aizvien atkarīgāki no klēpjdatoriem, mobilajiem telefoniem un plaukstdatoriem. Mēs jau gandrīz automātiski katru vakaru uzlādējam šo elektronisko ierīču baterijas, lai varētu tās izmantot visu nākamo dienu. Ar tukšām baterijām mūsu elektroniskie palīgi būtu bezvērtīgi.

Tieši tādā pašā veidā dvēselei katru nakti ir jāpievienojas savam avotam, lai palīdzētu mums doties pa mūsu dzīves ceļu. Kā vēsta "Zohar", kamēr mēs guļam, liela mūsu dvēseles daļa atstāj ķermeni 1 procenta pasaulē, lai pieslēgtos 99 procentu pasaulei. Tikai ļoti niecīga dvēseles daļa paliek mūsu ķermenī, lai aizsargātu to no briesmām.

Miegs tādējādi nav tikai laiks dvēseles atpūtai; tas ir laiks, kad dvēsele savienojas ar savu enerģijas avotu. Bez uzlādēšanās, bez miega mēs kļūstam letarģiski un apjukuši. Mēs nespējam koncentrēties. Mūs māc depresija. No mūsu dzīves itin kā būtu pazudusi "gaisma". Faktiski bez miega mūsu dvēsele ir atšķirta no Gaismas, tā vairs nespēj atgūt spēku un atjaunoties, nespēj vairs sūtīt spēcīgus signālus, kas mūs vadītu pa mūsu īpašo garīguma ceļu. Dvēsele ir mūsu garīgā pozicionēšanas iekārta, bet, ja to atrauj no enerģijas avota, tās pozitīvā ietekme uz mūsu ikdienas dzīvi mazinās.

Tātad var secināt, ka mūsu dvēsele patiesībā ir daļa no slēptās pasaules, sīka daļiņa no lielākas Gaismas. Šī daļiņa mājo ikvienā no mums, un, kamēr vien mēs dzīvojam, dvēsele nekad nevar izdzist pavisam. Dvēsele daļiņa no Gaismas ir mūsu mantojums, uz kuru mums ir tiesības kopš dzimšanas. Tā ir mūsu cerība un mūsu potenciāls. Mēs savukārt esam tās aizbildņi. Mēs varam šo potenciālu barot un lolot, un tad tas augs. Bet mēs tai varam arī nepievērst uzmanību un piedzīvot, kā mūsu nevērīgās attieksmes dēļ tās potenciālais spēks neglābjami dziest.

Kā atrast ceļu

"Zohar" māca, ka mēs visi šajā pasaulē esam ieradušies tādēļ, lai bagātinātu un izkoptu savu saikni ar apslēpto 99 procentu pasauli. Lai to izdarītu, mums visiem ir jāpiedzīvo nepārtrauktu pārmaiņu un izaugsmes process. Tā kā mēs dzīvojam 1 procenta pasaulē, tad tikai mūsu pašu rīcība var radīt šīs pārmaiņas.

Bet kā lai mēs zinām, pa kuru ceļu doties? Kā lai mēs atrodam pareizo ceļu? Kā lai saskatām ceļu, uz kuru norāda mūsu sirdsapziņa, mūsu dvēsele, pasaulē, kura ir pārpildīta ar beigu termiņiem un hipotekārajiem kredītiem, gāzes rēķiniem un pārtikas precēm?

Vai nebūtu jauki, ja mēs varētu regulāri saņemt ziņas no 99 procentu pasaules? Mēs tiktu iedrošināti, ja virzītos pa pareizo ceļu, vai tiktu brīdināti, lai izvairītos no paklupšanas.

"Zohar" mums saka, ka patiesībā mēs šo informāciju saņemam.

Tā ir mušu Sapņi.

"Jums pienākusi ziņa"

Ikviens sapnis ir ziņa no 99 procentu pasaules. Mūsu nomoda stundu laikā notiek nepārtraukta cīņa starp ķermeņa fizisko apziņu, kura meklē 1 procenta pasaules sniegto materiālo apmierinātību, un dvēseles apziņu, kura tiecas uz augstāko 99 procentu valstību. Savukārt miega laikā šī dinamika mainās. Tad ķermeņa apziņa tiek atbrīvota un dvēselei ir ļauts apciemot valstību, kas atrodas ārpus laika un telpas. Sapņi ir informācija, kuru saņemam, kad esam vismazāk piesaistīti 1 procenta pasaulei kad mūsu dvēsele tiek pacelta. Sapnis ir mūsu personīgais navigācijas instruments, kurš palīdz cauri ikdienas dzīves vētrām nenovirzīties no kursa. Un tieši tādēļ ikviens sapnis ir pelnījis mūsu uzmanību.

Tomēr ir jāsaprot, ka daži sapņi ir vairāk piesaistīti 99 procentu pasaulei nekā citi. "Zohar" apgalvo, ka pastāv vairāki sapņu līmeņi. Tāpat kā elektroniskajam pastam, sapnim var būt zems, vidējs vai augsts prioritātes līmenis. Dažus sapņus pat varētu iekļaut "nevēlamā pasta" kategorijā. Un atkarībā no sapņotāju garīguma pakāpes ikvienam sapnim ir vairāki mērķi. Pat visaugstākās prioritātes sapnī var būt iekļuvis šis tas bezvērtīgs un nevēlams.

"1 procenta" jeb "Parastie" sapņi

Zemākais sapņu līmenis ir tas, ko mēs dēvējam par 1 procenta jeb Parasto sapni. Šis sapnis ir saistīts galvenokārt ar mūsu ikdienas pārdzīvojumiem 1 procenta pasaulē. Kad esam saslimuši ar drudzi un sapņojam par uguni, tas pavisam noteikti ir 1 procenta sapnis. Kad darbā mūs moka stress un sapņojam, ka mums pakaļ dzenas neredzams ienaidnieks, pastāv liela varbūtība, ka šis ir 1 procenta sapnis. Arī sapņošana vaļējām acīm dienas laikā pieder pie šīs kategorijas. Parastie sapņi ir tieši saistīti ar stresu, raizēšanos un visu, kas mūs nomāc nomoda stundu laikā. Tie ir vairāk mūsu piedzīvotā fiziskas atbalsis, nevis ielūkošanās nākotnē vai mājieni par mūsu likteni. Parastos sapņus mēs redzam bieži; tie mums palīdz atbrīvoties no spriedzes, kā arī sniedz noderīgu papildu perspektīvu. Vienlaikus tā ir zīme, ka dvēsele nav pilnībā izgājusi no cilvēka ķermeņa miega laikā; fiziskā pasaule 1 procenta pasaulejoprojām ir dominējošā.

"99 procentu" jeb "Vēstījuma" sapņi

Vidējā līmeņa sapņus sauc par 99 procentu jeb Vēstījuma sapņiem. Tie parādās, kad dvēselei ir izdevies pievienoties 99 procentu pasaulei un mēs saņemam vēstījumus, kuri satur svarīgu informāciju vai brīdinājumus attiecībā uz mūsu garīgo veselību, mūsu likteni un nākotni. Vēstījuma sapnis mums piedāvā iespēju atklāt visu to, ko nepieciešams mainīt un labot, lai paceltu mūs pāri ikdienišķajam mūsu dzīvē.

Vēstījuma sapnis nāk no valstības, kurā mūsu pagātne, tagadne un nākotne ir cieši savijušās vienā kopībā. 99 procentu pasaulē nākotne jau ir notikusi. Tāpēc informācija, kuru saņemam Vēstījuma sapņa laikā, ļauj mums ieskatīties tajā, kas mūs sagaida nākotnē, vai, precīzāk, "apgaismo" par mūsu tagadējās rīcības sekām.

Iedomājieties, ka dodaties pārgājienā cauri biezam mežam, bet virs galvas lido helikopters ar gidu, kurš jums palīdz noteikt atrašanās vietu, pavēsta, uz kurieni ved taka, informē par priekšā gaidāmajiem šķēršļiem un vai jūsu maršruts nebeidzas nāvi nesošā slīkšņā. Būtu muļķīgi neņemt vērā gida padomus. Līdzīgā veidā "Zohar" mums saka, ka ir neapdomīgi ignorēt Vēstījuma sapņa padomus.

Vēstījuma sapņa svarīgākie simboli bieži vien ir sajaukušies ar kaut ko nenozīmīgu un mulsinošu. Par spīti tam, vajadzētu pielikt visas pūles, lai atcerētos Vēstījuma sapni. Par laimi, mēs ļoti bieži mēdzam pamosties nakts vidū pēc šāda sapņa redzēšanas. Jums vajadzētu pierakstīt savus Vēstījuma sapņus tik detalizēti, cik vien iespējams, pat ja redzētie tēli jums nešķiet pārāk saprotami. Zinošs skolotājs vai sapņu tulks spēs no sēnalām atsijāt graudus. Sapņa jēga atklājas tieši tā detaļās.

"Pravietiskie" sapņi

Augstākā līmeņa sapņi tiek dēvēti par Pravietiskajiem sapņiem. Šie sapņi parasti ir ļoti skaidri, nepārprotami, un tos ir viegli atcerēties. Kā jau liecina pats nosaukums, tieši Pravietiskie sapņi ir tie, kas precīzi pareģo nākotni. Tie rodas, dvēselei pilnīgi pieslēdzoties 99 procentu pasaulei,

un tos parasti saņem cilvēki, kuri savu dzīvi mūža garumā velta garīgai transformācijai.

"Zohar" apgalvo, ka mūsu dvēseles paceļas un savienojas ar 99 procentu pasauli "atkarībā no mūsu nopelniem". Neviens no mums nepiedzimst kā pati pilnība. Ikvienam nākas pārvarēt savus personīgos šķēršļus. Mēs atrodamies šeit uz Zemes, lai sevi pilnveidotu. Cilvēki, kuri savas nomoda stundas velta pašaizliedzīgai palīdzībai citiem, kuri pieliek visas pūles, lai mainītos un pilnveidotos ar mērķi atklāt sev 99 procentu pasauli, redzēs savas dvēseles paceļamies tādos augstumos, kas ir nesasniedzami tiem, kuri nav tik centīgi. Pozitīva rīcība raisa pravietiskus, patiesību atspoguļojošus sapņus, turpretī slikta rīcība rada maldīgus vēstījumus un viltīgus sapņus. Citiem vārdiem sakot, ko sējam, to pļaujam. Pravietiskie sapņi atnāk tikai pie tiem, kuri tos ir pelnījuši.

42

Ir divu veidu Pravietiskie sapņi pozitīvie un negatīvie. Pozitīvs Pravietisks sapnis mums pavēsta par labām lietām, kuras notiks mūsu dzīvē.

WVVW. 72.COm

savukārt negatīvs sapnis brīdina par haosu, katastrofu vai slimībām. Pozitīvs paredzējums ir nenovēršams tas notiks. Uz negatīvo paredzējumu var iedarboties un to mainīt.

Murgi

Vispārīgi ņemot, murgs ir steidzams vēstījums par nepieciešamību mainīt mūsu dzīves virzienu. To varētu salīdzināt ar lielu, dzeltenu brīdinājuma zīmi uz dzīves lielceļa, kura liek mums piebremzēt, nobraukt malā un padomāt par to, ko tad mēs patiesībā šajā pasaulē darām.

Negatīva rīcība nepaliek bez sekām. Alkatībai, savu iegribu apmierināšanai, atriebīgumam un dusmām ir sekas. Tomēr jāsaprot, ka murgs NAV sekas. Tas ir tikai brīdinājums par gaidāmajām briesmām. Mūsu sliktās rīcības patiesās sekas ir daudz šausmīgākas par mūsu murgiem. Slimības, raizes, finansiālas problēmas, pat neveiksmes visas ir mūsu negatīvās rīcības sekas vai pozitīvu darbību trūkums. "Zohar" apgalvo, ka galu galā mēs paši esam atbildīgi gandrīz par visu, kas ar mums notiek.

Vai, citiem vārdiem sakot, "kurš citam bedri rok, pats tajā iekrīt".

Murgs patiesībā ir svētība. Tāpat kā pareizā vietā novietota brīdinājuma zīme, bieži vien murgs ir tas, kas mūs pasargā no ietriekšanās mūra sienā vai nobraukšanas no ceļa. Ja mēs ņemam vērā šos brīdinājumus ja mēs rīkojamies enerģiski un pārtraucam negatīvo rīcību -, mēs savā ikdienas dzīvē izvairīsimies no īstām ciešanām, nedrošības izjūtas un bailēm, uz kurām murgs ir tikai norādījis.

Dvēseles kanāls

Mūsdienu pētījumos par miegu ir atklājies, ka miegs sastāv no vairākām fāzēm, dažas no kurām ir vairāk līdzīgas nomoda stāvoklim nekā citas. Arī "Zohar" izdala vairākus miega posmus, vienlaikus piedāvājot citu skatījumu uz tiem pašiem faktiem.

"Zohar" uzskata, ka, iestājoties naktij, dvēsele sāk celties un pakāpeniski atbrīvojas no mūsu ķermeņa 1 procenta pasaules tvēriena no mūsu ego un savtīgajām vēlmēm -, lai atkalapvienotos ar 99 procentu pasauli. Tieši šīs kustības dēļ no augstākās pasaules saņemto vēstījumu kvalitāte un kvantitāte nakts gaitā palielinās. Dvēselei ceļoties, saziņa kļūst aizvien labāka un labāka.

Lai labāk izprastu šo procesu, iedomājieties, ka 99 procentu pasaulei ir sava televīzijas stacija Dvēseles kanāls un arī 1 procenta pasaulei ir sava televīzijas stacija Ilūziju kanāls. Abas stacijas raida 24 stundas diennaktī, septiņas dienas nedēļā. Dvēseles kanāls pārraida pilnu aizraujošu, izglītojošu programmu sēriju, kura ir speciāli mērķēta uz katru skatītāju atsevišķi. Ja divi cilvēki Dvēseles kanālu ieslēgtu reizē, katrs no tiem redzētu kaut ko citu.

Ilūziju kanāls savukārt pārraida vienu un to pašu programmu visiem ziņas, seriālus, sporta pārraides, filmas un neskaitāmi daudz reklāmu par produktiem, kuri sola mūs ātri padarīt slaidākus, bagātākus un skaistākus. Tas mūs izklaidē, aizrauj un, kas vēl būtiskāk, rada milzu ažiotāžu. Kad ieslēgts Ilūziju kanāls, nekas cits vairs nespēj piesaistīt mūsu uzmanību.

Tomēr naktī ikvienam no mums rodas iespēja. Guļot mēs labāk spējam pievērst uzmanību Dvēseles kanālam. Ne jau signāls ir kļuvis spēcīgāks; taisni pretēji tas ir tieši tāds pats kā iepriekš. Mainījušies esam mēs paši. Tad, kad ķermenis vairs sevi neapzinās, Ilūziju kanāla radītais troksnis un kņada izgaist, un mūsu "uztvērējs" mūsu dvēsele pārslēdzas uz augstāko frekvenci, kurā savu signālu pārraida Dvēseles kanāls. Mūsu "uztvērējs" dvēsele paceļas, lai uztvertu šo signālu, kurš tur ir atradies visu laiku.

"Zohar" mums stāsta, ka laika sprīdis starp 2 naktī un rītausmu ir vislabākais laiks skaidra attēla saņemšanai no Dvēseles kanāla. Tieši šo stundu laikā mēs vismazāk esam pieslēgušies savam ķermenim un visvairāk dvēselei. Turklāt piektdienu vakari un sestdienu pēcpusdienas ir vislabākais laiks, lai rastu savienojumu. Šo periodu laikā pārraides signāls ir "pastiprināts", un tas mums rada papildu iespēju uztvert informāciju, kas nepieciešama sevis pārveidei.

SAPŅU MENEDŽMENTS

"Zohar" mums piedāvā ļoti daudz metožu, ar kurām uzlabot mūsu sapņu skaidrību un efektivitāti. Tomēr uz šo brīdi jau vajadzētu būt skaidram, ka par panākumiem šajā procesā, līdzīgi citiem garīga veida centieniem, atbildīgi esam mēs paši. Lai uzlabotu savu sapņu kvalitāti un lai uzlabotu savu dzīvi gan garīgi, gan materiāli, mums sevi ir jāpārveido.

Cik bieži mums nākas dzirdēt cilvēkus sakām: "Es vēlos, lai manā dzīvē daudz kas būtu citādi. Es vēlos, lai tajā valdītu apmierinātība un miers. Es vēlos, lai manā dzīvē būtu mazāk haosa un mazāk raižu." Šīs ir saprotamas vēlmes, tomēr cilvēki ar to parasti domā: "Es vēlos būt citāds, tikai nelieciet mainīties man pašam."

"Zohar" apgalvo, ka mums visiem piemīt spēja mainīt savu uzvedību un pasauli. Mūsu spēkos ir to paveikt. Un, mainot savu uzvedību, mēs tuvojamies neizsīkstoša miera un gandarījuma avotam. Esot godīgiem pret sevi ar saknēm izraujot pašapmānu, dusmas, fanātismu, alkatību, aizvainojumu, stūrgalvību un egoismu un, kas vēl svarīgāk, palīdzot citiem, mēs pakāpeniski attīrām ceļu uz Slēpto pasauli.

Tomēr saprotiet pareizi šīs pārveides mērķi nekādā veidā vai formā nav rosinājuši morāles vai ētikas jēdzieni. Nepavisam. Tieši pretēji tas pamatojas uz alkatības jēdzienu. Alkatības? Jā, alkatības bet ne jau to iluzoro, gaistošo baudu dēļ, kas apmierina mūsu ego. Varat būt pārliecināts: ja alkatība mums nodrošinātu nebeidzamus, mūžīgus piepildījumus, visos laikos dzīvojoši kabalisti būtu bijuši visegoistiskākie savu iegribu apmierinātāji uz zemeslodes. Tomēr, lai mēs saņemtu gandarījumu, kaut kur šī procesa laikā būs jāpiedzīvo haoss. Visam ir sava cena. Kabalisti savu ego alkatību pārcēla uz dvēseli no īslaicīgām 1 procenta baudām uz mūžīgo prieku, ko dod 99 procenti. Tāpēc nākamreiz, kad izlemjat mainīt kādu sava rakstura vai uzvedības negatīvo iezīmi, nevadieties pēc morāles un ētikas apsvērumiem. Tā vietā atzīstiet, ka tā ir gudra un trāpīga investīcija, no kuras saņemam dividendes mūžībā. Un atcerieties kabalisma principu, kurš apgalvo: ja vēlamies "pieslēgties" 99 procentu pasaulei, lai piedzīvotu īstu baudu un piepildījumu, kurš pēc laika neizgaist, mums vispirms ir jāpaveic "rutīnas darbs".

Pirms miega

"Zohar" apgalvo, ka no rīta pēc pamošanās mēs esam kā no jauna piedzimuši. Mēs vārda tiešā nozīmē esam jauna būtne. Ja tas ir tā, tad kāpēc mums līdzi nāk tik daudz "sārņu" no iepriekšējās dienas? Kāpēc mēs, tiklīdz kā atveram acis, turpinām būt noraizējušies, dusmīgi vai nomākti?

Atbilde ir mēs esam aizmirsuši iepriekšējā vakarā atbrīvoties no šiem "sārņiem". "Sārņi" ir mūsu pašu negatīvisms, nelaipna izturēšanās pret apkārtējiem, mūsu nevērīgā attieksme pret savu garīgo misiju. No tā visa atbrīvoties palīdzēs pievēršanās savai iekšējai būtībai un atbildības uzņemšanās par savu rīcību.

Pirms došanās pie miera veltiet dažus mirkļus pārdomām par savu rīcību aizvadītajā dienā.

Vai es varēju būt izpalīdzīgāks? Kurās situācijās uzvarēja mana lepnība, egoisms vai nepacietība? Vai varēju būt draudzīgāks un līdzjūtīgāks attiecībās ar savu dzīvesbiedru un kolēģiem? Vai biju neiecietīgs brīžos, kad tika lūgta līdzjūtība? Kādā veidā iespējams labot savas kļūdas? Kā turpmāk būtu jārīkojas, lai tuvotos 99 procentu pasaulei?

Šādi uz savu iekšējo būtību vērsti jautājumi rosina atbildīgu un patiesu vēlmi mainīties. Katru nakti izvērtējot savu izturēšanos un uzņemoties atbildību par savu ikdienas rīcību, mēs atbrīvojamies no negatīvisma pilnajiem "sārņiem", kuri neļauj mūsu dvēselei pilnībā pieslēgties 99 procentu pasaulei un atrast meklēto palīdzību. Jo konkrētāki būs mūsu jautājumi, jo precīzākas atbildes sapņa veidā mēs iegūsim.

Vēl kāds paņēmiens, kas palīdzēs gūt skaidrāku dvēseles pieslēgumu, ir Lūgšana un Meditācija. Mēs iesakām meditāciju, kura koncentrējas uz īpašu triju aramiešu burtu kombināciju no 72 Dieva vārdiem. Kabalisti skaidro, ka aramiešu alfabēta 22 burti veido visas matērijas "garīgo

DNS". Šos 22 burtus jau pirms Radīšanas plašsaziņas līdzekļi izmantoja enerģijas pārnesei no 99 procentu Augstākās pasaules uz mūsu fizisko 1 procenta pasauli. Šie trīs burti L, L un H satur īpašu enerģiju, kas ir saistīta ar sapņiem.

Lai gan pietiek vienkārši paskatīties uz šiem burtiem, lai rastos attīrīšanās efekts, mēs jums iesakām atvēlēt laiku, lai koncentrētos uz tiem un veiktu šādu meditāciju.

Jūs esat mierīgs.

Grimstot miegā, attīriet savu prātu un ļaujiet savos sapņos ienākt Gaismai.

Ļaujiet savā dvēselē ienākt patiesībai un mīlestībai. Sajūtiet, kā dvēsele paceļas.

Aizmirstiet par ikdienas haosu, jums pieder atjaunotne.

No rīta jūs mostaties pacilāts, kā no jauna piedzimis. Gan ķermenis, gan gars ir tapis gudrāks.

Miega laikā

Daži no mums, iespējams, zina, ka spēj vadīt un mainīt savus sapņus to notikšanas laikā. Tā ir īpaša dāvana, kuru saņem tie, kas sasnieguši ļoti augstu garīgās transformācijas līmeni. Tomēr ikviens no mums var iemantot šo spēju, aizmiegot koncentrējot savu uzmanību uz konkrētu garīga rakstura jautājumu vai problēmu. Mums iegrimstot sapņu valstībā, dvēsele, kura nes uzdotos jautājumus, atbrīvojas no ķermeņa un ierodas tieši tajā vietā, kur iespējams rast atbildes un risinājumus. Augstu garīgās attīstības pakāpi sasniegušiem cilvēkiem piemīt īpaša spēja likt atbildēm darboties sapņošanas laikā. Šādi cilvēki var uzreiz mainīt negatīvo un neļaut tam ienākt 1 procenta pasaulē. Savukārt mums pārējiem sapņos gūtos risinājumus būs iespējams izmantot tikai pēc atgriešanās nomoda pasaulē.

Pēc pamošanās

Esiet enerģisks un aktīvs. Sapņiem ir konkrēts iemesls. Ja jūs esat pietiekami veiksmīgs un sapņa laikā izdodas saņemt skaidru vēstījumu, izmantojiet šo informāciju. Nepietiek tikai ar to, ka uzzināsiet atbildi. Grūtākais uzdevums mums visiem ir realizēt sapnī ieteiktās pārmaiņas. Bet atcerieties: jo grūtāka ir pārmaiņa, jo vairāk Gaismas jums atklāsies.

Visgrūtākās pārmaiņas ir saistītas ar cilvēka iekšējo būtību apņemšanās pretoties dusmām, skaudībai vai citām negatīvajām emocijām, kuras ir tik izplatītas parādības. Lai atbrīvotos no sliktajām emocijām, nāksies atteikties no rīcības, kas mūs pamatīgi "uzlādē", reizē atstājot pārgurumu un šoku. Pretošanās šāda veida darbībām paver jaunu kanālu uz Augstāko pasauli, kur atrodams īstās enerģijas avots.

Nekas nav neizbēgams

Biedējoši sapņi ilgi paliek atmiņā. Par laimi, "Zohar" piedāvā vairākas metodes, kuras palīdzēs mainīt sapnī uznirušo ļaunumu.

Pirmais paņēmiens ir pavisam vienkāršs: sniedziet palīdzīgu roku kādam citam. Tas varētu izpausties kā "labs darbs", piemēram, brīvprātīgais darbs slimnīcā vai bezpajumtnieku patversmē; tā varētu būt naudas vai laika ziedošana kāda cilvēka labā, kuram tā patiešām ir nepieciešama. Iespējas veikt žēlsirdīgo darbu ir ļoti plašas. Tā pat varētu būt vienkārša negaidīta palīdzība kādam draugam vai, vēl labāk, jūsu ienaidniekam. Vislabāk to darīt no rīta tūlīt pēc sapņa redzēšanas vai arī cik vien ātri iespējams pēc tā.

Ja jūs redzat ārkārtīgi sliktu sapni, ir iespējams izmantot speciālus paņēmienus, ar kuru palīdzību var samazināt tā notikšanas varbūtību. Lai uzzinātu vairāk informācijas par nepieciešamajiem paņēmieniem, sazinieties ar tuvāko Kabalas centru.

SAPŅU TULKOŠANA

Iespēju saskatīšana

Sapņi mums piedāvā unikālu iespēju mainīt, pielāgot un transformēt mūsu apziņu. Veicot pārmaiņas, mēs stiprinām sasaisti ar 99 procentu pasauli un rodam iespēju uztvert arvien skaidrākus sapņus un rast vēl lielāku piepildījumu savā dzīvē. Citiem vārdiem sakot, jo vairāk "netīrā" transformācijas darba mēs veicam dienas laikā, jo augstāk spēs pacelties mūsu dvēsele naktī. Attiecīgi jo augstāk pacelsies mūsu dvēsele naktī, jo skaidrākus signālus mēs saņemsim attiecībā uz pārmaiņām, kuras mūsu ikdienas dzīvē notiek nomoda laikā. īsumā sakot, sapņi sniedz mums iespēju virzīties pa augšupejošu garīgās transformācijas spirāli un palielina iespēju mūsu dzīvē ienākt aizvien pieaugošai garīgajai Gaismai.

Bet, lai savā labā izmantotu dotās iespējas, ir jāsaprot, ko sapņi mums vēsta. Ja mēs šo ar sapņiem nodoto informāciju nesaprotam, mēs nezinām, pa kuru konkrēto ceļu mums ir jāiet vai kādas pārmaiņas esam šajā pasaulē ieradušies

paveikt. Ja negatīvās situācijas paliek neatrisinātas un ja mēs savu raksturu nemainām, durvis būs plaši atvērtas haosam un negatīvisma izpausmēm mūsu dzīvē.

Tādēļ ļoti svarīgi ir pareizi izskaidrot sapni.

Patiesībā "Zohar" mums stāsta, ka sapņa tulkošana ir daudz svarīgāka par pašu sapni.

Piesardzība

Senas leģendas stāsta, ka pirms 2000 gadiem Otrā tempļa periodā Jeruzalemē bijuši 24 sapņu tulki. Kāds vīrs apmeklēja tos visus un visiem izstāstīja vienu un to pašu sapni. Sev par pārsteigumu, viņš saņēma 24 dažādus skaidrojumus! Bet vēl lielāks bija viņa pārsteigums, kad visi skaidrojumi piepildījās!

Kā tas iespējams? Ja visi skaidrojumi atšķīrās cits no cita, kā tie visi varēja būt pareizi?

Atbilde ir tie neviens NEBIJA pareizi. Patiesībā pat kļūdains sapņa skaidrojums var piepildīties pasaulē. Vai, kā mums apgalvo "Zohar":

"Sapnis sastāv no patiesības un meliem; galvenais ir skaidrojums, tas nosaka, vai virsroku ņems patiesība vai nepatiesība."

Domājiet par to šādi: ikvienam simbolam sapnī piemīt potenciāla enerģija, bet skaidrojums aktivizē šo potenciālu un ļauj tam izpausties nomoda pasaulē. Ja esam redzējuši labu sapni, bet par to neizstāstām sapņu tulkam, sapnis paliek iespējamības stāvoklī-citiem vārdiem sakot, sapņa pozitīvā enerģija nerealizējas reālajā pasaulē un iespēja mainīties būs zaudēta. Tas, šķiet, nav necik patīkami, tomēr vēl sliktāk būs, ja šādā veidā tiks aktivizēts slikts vai nepareizs skaidrojums. Tāpēc ar lielu piesardzību būtu jāizvēlas sapņu tulks, jo nepareizu vai negatīvu skaidrojumu ir tikpat viegli aktivizēt pasaulē kā pozitīvu vai pareizu.

Sapņu tulka izvēle

Izvēloties cilvēku, kurš tulkos jūsu sapņus, ir jāpatur prātā divi faktori.

1. Izvēlieties cilvēku, kurš jūs mīl.

Cilvēks, kurš jūs patiesi mīl, vienmēr sapni tulkos pozitīvā gaismā. Vai, kā saka "Zohar":

"Mēs zinām: ja cilvēks ir redzējis sapni, viņam tas ir jāizstāsta saviem draugiem, lai tie varētu paust viņam savus laba vēlējumus un skali pateikt labvēlīgās zīmes."

"Tādējādi draugi nostiprina labvēlīgu sapņu skaidrojuma rezultātu, un tas tik tiešām piepildīsies."

Paturiet prātā, ka ne vienmēr tas ir viegli izdarāms. Pat mūsu vistuvākie draugi un ģimenes locekļi var neapzināti sapnim pievienot nozīmi, kura ir vairāk saistīta ar viņu, nevis mūsu slepenākajām cerībām un bailēm. Tas ir raksturīgi visiem cilvēkiem. Ir ļoti grūti savaldīt mūsu ego, kad draugs mums pastāsta savu sapni; ir grūti distancēties no sapņa skaidrojuma. Patiesi objektīvam skaidrojumam ir nepieciešams tāds altruisma un ziedošanās līmenis, uz kādu ne visi ir spējīgi. Tas mūs noved pie otrā principa, kuru vajadzētu atcerēties, kad izvēlamies sapņu tulku…

2. Izvēlieties cilvēku ar augstu garīguma pakāpi.

Cilvēkam, kuru izvēlamies par savu sapņu skaidrotāju, ir jāpārzina garīgi jautājumi un sapņu tulkošanas principi. Tikai tie, kuri ir uzsākuši garīgās pārveides procesu un kuri veic visu, kas nepieciešams dvēseles pacelšanai un piekļūšanai 99 procentu pasaulei, ir cilvēki, kuri spēs sniegt pozitīvu un izgaismojošu skaidrojumu. Savu zināšanu un augstās garīguma pakāpes dēļ viņi spēj aktivizēt maksimālo pozitīvās enerģijas daudzumu pat pašā vissliktākajā sapnī.

Tātad visideālāk par sapņu tulku ir izvēlēties draugu ar augstu garīguma līmeni. Bieži šīs īpašības piemīt cienījamam skolotājam cilvēkam, kurš mūs personīgi un garīgi pazīst un kurš saprot gan mūsu centienus, gan kļūdas.

SAPŅU SIMBOLI UN TO TULKOJUMS

Kabalas sapņu tulki neiesaka konkrētam simbolam, kurš parādās sapnī, piedēvēt vienu striktu nozīmi. Katrs simbols ir jāskatās kontekstā, kas, tāpat kā sapņa redzētāja personība, pagātne un pašreizējā situācija, var mainīt vai pat apgriezt otrādi sapņa nozīmi. Mēdz sacīt: "Kas der vienam, neder otram." Citiem vārdiem sakot, ja sapnī parādās čūska, tās nozīme dažādiem cilvēkiem var būt pilnīgi citāda atkarībā no konkrētajiem apstākļiem sapnī un sapņa redzētāja personības. Visu vēl vairāk sarežģī simboli, kuri sapnī parādās kombinācijās. Tieši šo apsvērumu dēļ nekad nevajag pašiem censties iztulkot savu sapni. 7a vietā pierakstiet sapnī redzēto pēc iespējas sīkāk un lūdziet palīdzību zinošam sapņu tulkam. Un atcerieties:

uz negatīvajiem sapņiem iespējams iedarboties un tos mainīt!

Slikts sapnis nav nekas neizbēgams, tas ir tikai signāls, lai sāktu rīkoties. Neatkarīgi no vēstījuma niansēm mūsu spēkos ir slikto pārvērst labajā,

mainīt savu uzvedību un dzīvesveidu, atbrīvoties no savām vājībām. Mums netiek lūgts mainīt to, ko neesam gatavi mainīt.

Turpmākie piemēri uzskatāmi tikai par vispārīgu ievadu sapņu simbolu tulkojumā.

Augi

Koki

Koki ir ļoti spēcīgi simboli. Izgāzti vai nokrituši koki gandrīz vienmēr ir brīdinājuma zīme par priekšā stāvošām nepatikšanām, stresu vai konfliktu vai nu pašam sapņa redzētājam, vai apkārtējiem cilvēkiem. Ja sapnī rāpjaties kokā, tas nozīmē, ka saņemsiet apbalvojumu. Ziedošs koks ir pozitīva zīme un vēsta par veiksmi. Ja kokā redzami augļi, parasti tas signalizē par nepieciešamību sadarboties ar kādu cienījamu cilvēku, kuru simbolizē koks. Kvieši un mieži

Sapnis, kurā redzam kviešus un miežus, gandrīz vienmēr ir laba zīme. Kvieši nozīmē situācijas uzlabošanos un mieru.

Mieži vēsta par sliktā izzušanu, jūsu rīcības maiņu un pagātnes kļūdu labošanu.

Dzīvnieki

Dzīvnieku simbolu tulkojums bieži vien ir atkarīgs no cilvēka attiecībām ar dzīvnieku sapņa laikā. Piemēram, ja jūs dzīvnieku vedat aiz pavadas, skaidrojums būs cits nekā gadījumā, kad jums šis dzīvnieks dzenas pakaļ.

Lauva

Ja sapnī redzat sevi uzvaram cīņā ar lauvu, tad arī reālajā dzīvē veiksmīgi uzvarēsiet pretinieku. Ja turpretī jūs noguļaties un arī lauva izdara to pašu, tad ienaidnieks kļūs par draugu un jūsu starpā valdīs saprašanās.

Briedis

Briedis gandrīz vienmēr simbolizē nevainību. Sapnī nogalināt briedi nozīmē uzmanīties no nevainīgu cilvēku asinsizliešanas vai arī tāda cilvēka fizisku vai emocionālu ievainošanu, kurš to nav pelnījis. Ja sapnī briedi saņemat kā dāvanu, jums gaidāma laime un slava.

Putni

Gandrīz visu sugu putni, izņemot pūci un pelikānu, ir labvēlīgas zīmes. Zosis nozīmē godu un gudrību. Ja sapnī notverat vanagu, jums gaidāma veiksme. Pat ja ērgli redzat tikai lidojumā, tas jau nozīmē cieņu un slavu. Uz jūsu pusi lidojošs krauklis sapnī nozīmē, ka gaidāmi labvēlīgi garīgie un fiziskie apstākļi.

Olas

Olas simbolizē sapņojošā cilvēka vēlmes un centienus. Nesasista ola parasti nozīmē nepiepildītus centienus vai neapmierinātu vajadzību. Sasista ola nozīmē, ka lūgums vai cerība piepildīsies. To pašu nozīmē citas lietas, kuras iespējams sasist vai pāršķelt, piemēram, valrieksts, stikla burciņa vai vāze. Kamēr tie ir veseli, saturs paliek apslēpts, bet sasista priekšmeta saturs kļūst labi saskatāms.

Elementi

Ūdens

Atkarībā no situācijas un konteksta ūdenim sapnī ir dažāda nozīme. Dažreiz tas nozīmē apskaidrību; savukārt citreiz tas norāda uz plūdiem, haosu un kontroles zudumu. Ja sapnī redzat atsvaidzinošu lietutiņu, parasti tā ir zīme, ka jūsu dzīve uzlabosies vai arī gaidāmas labas ziņas. Ļoti labi ir sevi sapnī redzēt dzeram skaidru, tīru ūdeni, jo tas simbolizē mieru, klusumu un prieku, it īpaši, ja ūdens ir pasmelts no avota vai akas. Peldēšanās rāmā jūrā vai peldbaseinā arī ir pozitīva zīme tā norāda, ka drīzumā gaidāma tikšanās ar garīgi bagātiem cilvēkiem. Straujš vai duļķains ūdens savukārt tiek uzskatīts par sliktu zīmi; tas ir grūtību vēstnesis.

Zeme

Ja esat vesels un sapnī sevi redzat rokam vai nesam zemi, sapnis parasti uzskatāms par neitrālu. Slimības laikā tā ir brīdinājuma zīme par jūsu veselību un nozīmē, ka jādara viss, lai uzlabotu savu fizisko vai garīgo stāvokli.

Uguns

Uguns tiek uzskatīta par destruktīvu un nepieradinātu spēku. Ja sapnī redzat uguns liesmas, gaidāmas problēmas tuvāko cilvēku, valsts vai paša sapņotāja dzīvē. Piemēram, ja sapnī deg jūsu māja, parasti tas nozīmē ķildas un strīdus. Savukārt "pieradināta" uguns, kuru jūs pats esat aizdedzis, kā, piemēram, sveces liesma vai uguns kamīnā, norāda uz garīgās dzīves sfēru. Sveces aizdegšana sapnī ir laba zīme, sveces nodzēšana slikta.

Vējš

Arī vējam sapnī atkarībā no situācijas ir divkārša daba. Ja vējš jūs paceļ un aizpūš, gaidāms paaugstinājums darbā, kur nāksies būt vadītājam, atbildīgam par citiem cilvēkiem. Turpretī "ļaunprātīgs" vējš var jūs brīdināt par postu, slimību vai strīdiem.

Sapņa piemērs un tā tulkojums

Kāds Kabalas centra students reiz redzēja šādu sapni:

"Es atrados dzīvojamā istabā savā mājā; mugurā man bija zaļš krekliņš, bet kājās sandales. Ļauna izskata nezvērs noslīdēja lejup pa manas istabas sienu un tuvojās man. Tad dzīvnieks transformējās par kaķi, bet pēc tam par lauvu, kurš skatījās uz mani ar caururbjošu skatienu. Pārbijies es pamodos. Bija 3.30 naktī."

Sapņu tulkošanā liela nozīme ir informācijai par cilvēka personību un dzīves situāciju. Šajā gadījumā man bija laime labi pazīt šo studentu. Tas bija cilvēks, kurš čakli strādāja, lai sevi garīgi pārveidotu, viņam kopā ar brāli bija veiksmīgs bizness, viņam bija laba veselība, labas un stabilas attiecības ar sievu un bērniem.

Vispirms es lūdzu studentam pēc iespējas sīkāk atcerēties visas sapnī redzētās detaļas. Es uzzināju, ka tēli sapnī parādījušies ļoti skaidri un spilgtās krāsās. Redzētā skaidrums bieži norāda uz to, ka sapnī redzētajam piemīt liela patiesība; jo sapnis skaidrāks, jo tas patiesāks. Tā kā tēli bija skaidri un es zināju, ka šis cilvēks ir atklāts un godīgs, man radās aizdomas, ka sapnis patiešām brīdinājis par drīzumā gaidāmu problēmu. Sapnis studentu acīmredzami bija nobiedējis, tomēr viņa ķermeņa valoda liecināja par to, ka viņa bailes nav dziļas "dvēseles" bailes, kuras bieži tiek asociētas ar ārkārtīgi sliktu paredzējumu. Citiem vārdiem sakot, viņa sapnis brīdināja par problēmu, kuru tūlīt vajadzēja risināt, bet ne viņu, ne viņa ģimenes locekļus neapdraudēja nāves briesmas.

Tad es pavaicāju studentam, vai pirms gulētiešanas viņš nav centies sapni "virzīt" konkrētā virzienā. Vai viņš neuzdeva kādu jautājumu? Viņš atbildēja, ka nav to darījis, tomēr atcerējās, ka vispār jau bija cerējis uz kādu padomu saistībā ar uzņēmumu, kurš viņam piederēja kopīgi ar brāli. Tieši šī bija tā svarīgā informācija, kas man ļāva sapnim nolobīt kārtu pēc kārtas un atklāt galveno nozīmi.

Sapņa svarīgākais vēstījums slēpās visu triju dzīvnieku pārvērtībās nezvēra pārtapšanā par kaķi, bet pēc tam par lauvu. Tā kā pārvērtības notika studenta mājas dzīvojamā istabā telpā, kas stipri asociējas ar ģimeni, es sapratu, ka sapnis fokusējās uz ģimeni. Tā kā students bija vēlējies saņemt padomu par savām biznesa lietām un tā kā zināju, ka šis bizness viņam ir kopīgs ar brāli, tad biju pilnīgi pārliecināts, ka saņemtais vēstījums ir saistīts ar šo viņa dzīves jomu.

Pirmais dzīvnieks, kuru students redzēja sapnī, bija savvaļā mītošs nezvērs. Šis sapņa simbols attiecas uz ienaidnieku vai pretinieku, kurš rīko pret mums sazvērestību vai mums melo. Savvaļas dzīvnieks pārvērtās par kaķi, bet kaķis var nozīmēt situācijas maiņu. Sliktais mūsu dzīvē ienāk tāpēc, ka paši esam rīkojušies slikti vai neesam rīkojušies tad, kad to vajadzēja darīt. Mežonīga zvēra pārvēršanās kaķī nozīmē to, ka ienaidnieks ir likvidēts. Šo domu vēl vairāk pastiprina kaķa pārvēršanās miermīlīgajā lauvā, kas simbolizē uzvaru pār ienaidnieku.

Sapnis brīdināja studentu, ka brālis vai nu plāno, vai arī pašlaik ir iesaistīts kādā kopīgajam biznesam neizdevīgā darījumā un tādējādi apdraud sapņa redzētāja garīgo labklājību. Lai sevi pasargātu no negatīvām pārmaiņām, bija nepieciešams atteikties no sadarbības ar brāli Rezultāts gaidāms pozitīvs. Visas pārmaiņas notiks nākamajos divos mēnešos.

Es ieteicu šim cilvēkam pamazām izstāties no kopīgā biznesa, un, lai likvidētu slikto, ko viņa brālis ir ienesis viņa dzīvē, viņam vajadzēja turpmāk dot savu ieguldījumu labdarībā sabiedrības labā.

Dažu turpmāko nedēļu laikā atklājās, ka studenta brālis, izmantojot kompānijas vārdu, bija veicis nelegālus pirkumus. To uzzinājis, students bija prasījis brālim paskaidrojumus. Ģimenes un radinieku lokā tika nolemts, ka brālim jāizstājas no kopīgā ģimenes uzņēmuma un jāveido pašam savs bizness.

Mans sapnis

Es ceru, ka, lasot šo grāmatu lappusi pēc lappuses, jūs pamazām esat sapratis, ka sapņi var būt ļoti spēcīgi līdzekļi, kas mūs vada un virza cauri dzīves labirintam. Kopš tā brīža, kad es ielūkojos dziļi Kabalas gudrībās, mans personīgais sapnis ir bijis dalīties šajā gudrībā un metodēs ar pēc iespējas lielāku auditoriju.

Padomājiet! Mums ir daudz dažādu līdzekļu, kas palīdz mums dzīvot, datori, medicīnas preparāti, sporta zāles, veselīga pārtika un daudz kas cits. Un moderno tehnoloģiju attīstība ir palīdzējusi mūsu dzīvi padarīt bagātāku dažādos veidos. Sākot ar pirmo telegrāfa aparātu un beidzot ar mobilo telefonu un internetu, tehnoloģijas ir mums palīdzējušas uzvarēt laiku un telpu, jo varam netraucēti sazināties ar cilvēkiem visā pasaulē. Bet kādus līdzekļus vai tehnoloģijas mēs varam izmantot, lai augtu garīgi un apmierinātu citus mūsu dzīves aspektus, kas palīdzētu mums sazināties pašiem ar savu dvēseli un 99 procentu realitāti? Šis jautājums ir patiesais iemesls, kāpēc esmu tik ļoti aizrāvies ar Kabalu. Kabala ir tehnoloģija tehnoloģija dvēselei. Kabalas dažādie līdzekļi, tādi kā 72 Dieva vārdi, Sarkanā aproce, "Zohar" un šī Sapņu grāmata, piedāvā metodes, ar kuru palīdzību mēs varam ietekmēt un pilnveidot savu dzīvi un sasniegt galamērķi gūt negaistošu prieku un piepildījumu. Lai gan šī tehnoloģija ir 4000 gadus veca, tā ir daudz modernāka par pēdējiem atklājumiem medicīnā un fizikā. Bet, kā jau senie kabalisti mums nepārtraukti māca, lietas vērtību pierāda tās pielietojums. Citiem vārdiem sakot, izmantojot šo tehnoloģiju savā dzīvē, mēs iegūsim rezultātu ar 100 procentu garantiju. Ja tā nav, tad kam Kabala vispār ir vajadzīga? Tāpēc es jūs aicinu ņemt vērā šajā grāmatā minētos padomus savā personīgajā dzīvē un daudz sapņot. Gaidiet un pieprasiet rezultātu, sperot ikvienu soli uz priekšu. Un atcerieties: dzīve ir kā sapnis!

Daži sapņu simboli un to nozīme

Daži sapņu simboli un to nozīme

Sapnis Tulkojums

Parastas tēmas

Cilvēks, kurš reālajā pasaulē ir miris, mums kaut ko pasniedz Pozitīva zīme; kanāls uz Gaismu

Čūska Pozitīva vēsts; bieži nozīmē naudu vai iztikas līdzekļus

Paisuma vilnis Iespējama nelaime

Dzimumsakari ar māti Pozitīva vēsts; izpratnes vai garīguma līmeņa paaugstināšanās

Ola Pozitīva vēsts; lūgums uzklausīts

Lidošana Pozitīva zīme; spēja pacelties pāri savam raksturam

Zobu izkrišana Parasti negatīva zīme; nepieciešams kaut ko savā dzīvē mainīt

Sapnis Tulkojums

Bijušais draugs Turēšanās pie pagāt¬nes; veca problēma atkal kļūs svarīga

Nodziest svece Nepieciešams uzmanīties

Esat precējies, bet sapnī sevi redzat neprecējušos Jums kaut kā pietrūkst; savu dzīvesbiedru jūs neielaižat savā dzīvē, nedalāties ar viņu

Durvju ailas iebūvēšana Nākotnē gaidāmas kāzas

Jūs iebraucat galvaspilsētā Jūsu vajadzības tiks apmierinātas

Pilsēta bez aizsargvajņa Jūs būsiet pasargāts no grūtībām un raizēm

Jūs esat arestēts Jūs būsiet pasargāts no ļaunuma

Jūs nolūkojaties no liela augstuma Pozitīva zīme; ilgs mūžs

Sapnis Tulkojums

Vajadzība doties Nespēja sevi izpaust

uz tualeti kādā jomā

Lidošana, Neizmantota iespēja

pēc tam krišana

Nedarbojas mašīnas Esat zaudējis kontroli

bremzes pār savu dzīvi

Matu griešana; No tumsas uz

bārdas aplīdzināšana izaugsmi; norāde uz ģimenes locekļu un draugu labvēlību

Veselīgs cilvēks Pozitīva zīme; ilgāka

dzemdē bērnu dzīve

Gaiši zila krāsa Negatīva zīme; cita cilvēka nelabvēlības rezultāts

Sapņi, kas saistīti

ar mājām

Savas vecās mājas Pozitīva zīme; garīga

nojaukšana virzīšanās uz priekšu

Jaunas mājas Pozitīva zīme

celtniecība

Sapnis Tulkojums

Pārcelšanās uz skaistu māju Pozitīva zīme;

garīguma

palielināšanās

Degošs jumts/sabrūk siena Iespējams, ka nepieciešams kaut ko mainīt

Augstceltne Pozitīva vēsts; jo ēka augstāka, jo labāk

Atrašanās kāda cita mājā Vēstījums jums no mājas iemītnieka

Jūsu iepriekšējā māja Turēšanās pie pagātnes;

kāda veca problēma atkal kļūst aktuāla

Dzīvojamā istaba Problēmas ģimenē

Guļamistaba Problēmas ar dzīvesbiedru

Pagrabs Problēmas seksuālajā dzīvē

Jaunas mājas sagraušana Negatīva zīme

Sapnis Tulkojums

Vecas mājas sagraušana Pozitīva zīme; virzīšanās uz priekšu

Labi iekārtota māja Pozitīva zīme; laime un miers

Mājas iekšpusē sabrūk siena Negatīva zīme; tuvojas problēmas

Jūs uzkāpjat uz jumta Pozitīva zīme; augstāka stāvokļa sasniegšana

Katra mājas istaba var arī apzīmēt kādu no cilvēka ķermeņa daļām.

Sapņi, kas saistīti ar mirušu cilvēku

Nomiris cilvēks paņem kaut ko no jums Tiek atņemta jūsu spēja kaut ko saņemt vai gūt

Nomiris cilvēks paņem jūsu kurpes Negatīva zīme; dzīvē nepieciešamas izmaiņas

Aizgājējs noskūpsta/ samīļo Pozitīva zīme

Aizgājējs iekož Nepieciešams uzmanīties

Aizgājējs jums iedod nazi/ieroci Pozitīva zīme; garīga aizsardzība

Sapnis Tulkojums

Aizgājējs nomirst vēlreiz Ģimenes loceklim, ku¬ram ir tāds pats vārds, nepieciešams kaut ko mainīt savā dzīvē

Līgava/līgavainis nomirst Kāzas aizkavēsies

Nomirst kāds no tuvākajiem ģimenes locekļiem Šim cilvēkam būs garš mūžs

Kāds no tālākiem radiniekiem nomirst Iespējams, ka kaut ko nepieciešams mainīt šī cilvēka dzīvē

Jūs tiekat apbedīts Zaudēsiet naudu, bet NEKĀDĀ GADĪJUMĀ tas nenozīmē nāvi

Jūs nomirstat Pozitīva zīme; ilgs mūžs

Sapņi, kas saistīti ar dzīvniekiem

Vērsis vai govs ēd zāli Gaidāmi labāki laiki

Vērsis vai govs guļ Gaidāmi grūtāki laiki

Kamielis Izglābšanās no nāves

Cūka Bagātības pieaugums

Zirgi Spēks vai gudrība

Sapnis Tulkojums

Mūlis Nabadzība

Vilks Ienaidnieks sāk rīkoties

Pele Satiksiet nepazīstamu, bet svarīgu cilvēku

Skorpions Strīds

Zilonis Pozitīva zīme; jūsu lūgums ir uzklausīts

Nezvēri Par jums tiek stāstīti meli

Lauva Parasti pozitīva zīme

Bites Ienaidnieks uzbrūk

Mušas Aplaupīšana

Sapņi, kas saistīti ar putniem

Zoss Gods; gudrība

Putnu kaujas Ķilda

Jūs apēdat putnu Pozitīva zīme

Gailis Gaidāms dēls

Ērglis Diženums

Kraukļi Virzība uz sapratni vai labklājību

Sapnis Tulkojums

Pūce Zaudējums

Vanags Parasti slikta vēsts

Vanaga noķeršana Ļoti laba vēsts

Sapņi, kas saistīti ar apģērbu

Jūs noliekat drēbes ne tur, kur parasti Vēsta par zaudējumu

Sieviete vīrieša drēbēs Viņa mantos jūsu bagātības

Melnas, sarkanas vai zilas drēbes Var būt problēmas

Lūgšanu šalles nēsāšana Jūs apprecēsieties

Karaļa kronis galvā Jums pavisam drīz gaidāma liela veiksme

Saplēstas drēbes Spriedums vai vērtējums par jums tiks atcelts

Sadedzinātas drēbes Jūs gūsiet labumu

Drēbju šūšana Juridisks lēmums; bieži saistīts ar mājas celtniecību

Izģērbšanās slimošanas laikā Pozitīva zīme par garīgās vai fiziskās veselības stāvokli

Sapnis Tulkojums

Ietērpšanās zīda Cilvēki jūs apskaudīs

drēbēs

Sapņi, kas saistīti ar ķermeni

Kanibālisms Uzmanieties no sava

naida pret draugiem

Sevi redzat kā muļķi Pozitīva garīga vēsts

Griezt krūtsgalus Gaidāmas

nepatikšanas

No jūsu ķermeņa

plūst asinis

Spriedums atcelts

Noplēsta bārda Sliktas reputācijas

iegūšana

Rokas Jūs mīlēs

Sapnī redzat sevi slimu Šajā gadā varēsiet

līksmot

Jūs redzat sevi rituālā Slikta zīme

iegūstam skaidrību

Basas kājas Zaudējums

Asinis no deguna Zaudējumi un

ieguvumi

Ja vēlaties saņemt sapņu tulkojumu vai iegūt papildinformāciju, kā arī informāciju par citām dvēseles tehnoloģijām, aicinām jūs apmeklēt ">http://www.72.com/ www.72.comЎ populārā grāmatu autora Jehūdas Berga interneta mājas lapu. Šajā aizraujošajā mājas lapā jūs atradīsiet atbildes uz jautājumiem, kas nodarbinājuši cilvēku prātus jau kopš senseniem laikiem, un iepazīsiet Kabalas brīnumaino spēku.

"Kabalas spēks"

Ja šī grāmata ir jūs iedvesmojusi un jūs vēlaties uzzināt, kā turpināt pilnveidot savu dzīvi ar Kabalas mācības palīdzību, iesakām jums izlasīt Jehūdas Berga grāmatas "Kabalas spēks" un "īsta labklājība".

Iztēlojieties savu dzīvi piepildītu ar nebeidzamu prieku, mērķtiecību un gandarījumu. Iedomājieties savas dienas īstas atklāsmes un enerģijas pilnas. Par to arī vēsta grāmata "Kabalas spēks". Tas ir ceļš no acumirklīgas baudas, ar kuru iztiek daudzi no mums, uz nebeidzamu piepildījumu, kas piederēs jums un tikai jums. Jūsu dziļākās vēlmes gaida savu piepildījumu. Bet tās neaprobežojas ne ar īslaicīgu prieku, ko gūstam, noslēdzot izdevīgu biznesa darījumu, ne narkotiku izraisītu īslaicīgu kaifu vai kaislīgām seksuālām attiecībām, kuras ilgst labi ja pāris mēnešu.

Vai jūs vēlaties piedzīvot un izjust nebeidzamu un par spīti apkārtējiem notikumiem nesatricināmu harmoniju un mieru? Kabala sola absolūtu piepildījumu. Šajā grāmatā jūs uzzināsiet, kā no malas paskatīties uz savu dzīvi un to dzīvot pavisam citādi nekā iepriekš. Jūs izpratīsiet savu dzīves mērķi, aptversiet, kā saņemt bagātīgās dāvanas, kuras gaida tieši jūs. Izvērtējot sevi, jūs no cilvēka, kurš tikai reaģē uz apkārt notiekošo, kļūsiet par cilvēku ar atbildības izjūtu par savu nākotni un tādējādi palielināsiet savu radošo enerģiju, kļūsiet noteicējs pār savu dzīvi un izbaudīsiet jaunus garīgās dzīves līmeņus. Kabalas senajā mācībā ideāli apvienojas fiziskie un garīgie likumi, kuri jau darbojas jūsu dzīvē. Esiet gatavi izbaudīt šo aizraujošo sevis apzināšanās, izpratnes un prieka pilno pasauli.

Kabalas brīnumainā mācība un gudrība ir ietekmējusi pasaules vadošos garīgos, filozofiskos, reliģiskos un zinātniskos prātus. Tomēr līdz pat šai dienai tā palika apslēpta senajos tekstos un bija pieejama tikai tiem gudrajiem prātiem, kuri zināja, kur to meklēt. Tagad, pēc daudziem

gadsimtiem, Kabatas spēks ir atrodams šajā lieliskajā grāmatā. Šeit visbeidzot ir norādīts vispilnīgākais un vienkāršākais ceļš, pa kuru jums jādodas, lai radītu tādu dzīvi, kādu jūs vēlaties un kādu esat pelnījis.

"īsta labklājība"

Kā iegūt visu

Pamatojoties uz Kabalas mūžseno gudrību, šajā neparastām idejām bagātajā grāmatā, jūs atradīsiet svarīgākos likumus, kas palīdz veidot labklājību. "Kāpēc tā dēvētajos naudas taisīšanas kursos vislielākie ieguvēji ir šo kursu organizatori?" bez aplinkiem jautā Jehūda Bergs. "Un kāpēc tie, kas gūst panākumus, maksā tik augstu cenu zaudē attiecības, ģimeni un veselību?"

Lai atbildētu uz šiem jautājumiem, Jehūda Bergs piedāvā radikāli mainīt mūsu tradicionālos priekšstatus par to, ko nozīmē nauda, panākumi un labklājība. Grāmatas autors iepazīstina lasītājus ar pārdomātu sistēmu, kā gūt panākumus katrā dzīves jomā. Soli pa solim jūs uzzināsiet, kā

rīkoties, lai kļūtu par savas dzīves noteicēju. Šo metodoloģiju varēsiet izmantot katru dienu, katru minūti, lai pavērtu ceļu naudai, laimei, gandarījuma pilnām attiecībām visam, kam ir patiesa nozīme jūsu dzīvē.

Jehūdas Berga grāmatas "Kabalas spēks" un "īsta labklājība" izdevis Apgāds Zvaigzne ABC.

The Power of Kabbalah audio tapes

"Kabalas spēks" būtībā ir rokasgrāmata ceļojumam Visumā. Tā palīdzēs jums pārcelties no pašreizējās situācijas uz turieni, kur patiesi vēlaties būt emocionāli, garīgi un radoši.

Aizraujošais audiokasešu komplekts angļu valodā jūs iepazīstinās ar seno, autentisko Kabalas mācību praktiskā un ērtā audioformātā.

Jūs varat pasūtīt šīs preces interneta mājas lapā.

Kabalas studiju atbalsta centrs. Kvalificēti pasniedzēji jums palīdzēs 18 stundas diennaktī. Šie cilvēki atbildēs uz jebkuru jautājumu par Kabalas mācību, kā arī sniegs jums padomu par turpmākajām studijām. Zvaniet 442074994974.

KABALAS CENTRS

Starptautiskais līderis Kabalas popularizēšanā

Jau kopš dibināšanas pirmās dienas Kabalas centram ir bijis tikai viens uzdevums uzlabot un pārveidot cilvēku dzīvi, iepazīstinot visus interesentus ar Kabalas spēku un gudrību.

Kabalistu rabīna Berga, viņa sievas Karenas Bergas un citu izcilo garīgo priekšteču darbības rezultātā pārsteidzoši liels skaits cilvēku -3,5 miljoni visā pasaulē jau ir pieņēmuši vareno Kabalas mācību. Un ar katru gadu šis skaitlis kļūst arvien lielāks!

Lai mūsu sapņi vienmēr virza uz Gaismu, paceļ mūsu dvēseles un padara pasauli labāku!

Šārona, Brendons un Mauricio Oberfeldi

Jehūda Bergs SAPŅU GRĀMATA

No angļu valodas tulkojusi Signe Skujeniece Redaktore Gunta Šustere

Apgāds Zvaigzne ABC, SIA,

K. Valdemāra ielā 6, Rīgā, LV-1010. Red. nr. B-565. A/s "Poligrāfists", K. Valdemāra ielā 6. Rīgā, LV-1010.

Content

Bergs Jehūda Kā atrast ceļu tumsā. Sapņu grāmata

SATURA RĀDĪTĀJS

PATEICĪBAS

UZDRĪKSTIETIES SAPŅOT

IEVADS

DVĒSELES TEHNOLOĢIJA JEB TEORIJA PAR VISU

PASLĒPES AR NEREDZAMO

DVĒSELES BARĪBA

SAPŅU MENEDŽMENTS

SAPŅU TULKOŠANA

SAPŅU SIMBOLI UN TO TULKOJUMS